Către,

AUTORITATEA ELECTORALĂ PERMANENTĂ

Str. Stavropoleos, Nr. 6, Bucureşti, Sector 3, cod 030084

Tel: 021.310.07.69 ; Fax: 0371.622.959

E-mail: [registratura@roaep.ro](mailto:registratura@roaep.ro)

E-mail: [registraturaaep@yahoo.com](mailto:registraturaaep@yahoo.com)

E-mail: [registraturaaep@gmail.com](mailto:registraturaaep@gmail.com)

E-mail: [cabinetpresedinte@roaep.ro](mailto:cabinetpresedinte@roaep.ro)

și

Către,

BIROUL ELECTORAL CENTRAL

Bulevardul Mărăști, 65-67, Sector1, București (ROMEXPO Pavilion C2)

Tel: 021 414 4530, 021 414 4419

E-mail: [secretariat@bec.ro](mailto:secretariat@bec.ro) ; [prezidentiale@bec.ro](mailto:prezidentiale@bec.ro)

Adresă web: www.bec.ro

-**ASOCIAŢIA JURIȘTILOR pentru APĂRAREA DREPTURILOR și LIBERTĂŢILOR (JADL),** persoană juridică de drept privat fără scop patrimonial, cu caracter autonom, neguvernamental și apolitic, email:asociatia.jadl@gmail.com, tel. 0744369973, prin reprezentantul său legal, Președinte - Avocat Marina-Ioana Alexandru,

-**ASOCIAȚIA ALIANȚA PĂRINȚILOR (AP)**, persoană juridică de drept privat fără scop patrimonial, cu caracter autonom, neguvernamental și apolitic, email: contact@aliantaparintilor.ro, tel. 0744369973, prin Secretar General - Avocat Marina-Ioana Alexandru

în temeiul drepturilor naturale, legitime și pozitive, conform dispozițiilor imperative ale Constituției Românei:

Art.1(5) - "În România, respectarea Constituției, a supremației sale…este obligatorie" și (3) – “România este stat de drept, democratic şi social, în care demnitatea omului, drepturile şi libertăţile cetăţenilor, libera dezvoltare a personalităţii umane, dreptatea şi pluralismul politic reprezintă valori supreme, în spiritul tradiţiilor democratice ale poporului român şi idealurilor Revoluţiei din decembrie 1989, şi sunt garantate.”

Art.2 pct.1 „Suveranitatea națională aparține poporul român” care este titularul natural și de drept al puterii politice.

Art.24(1) - Dreptul la apărare este garantat;

Art.29 - Libertatea conștiinței (1) – „… nimeni nu poate fi constrâns să adopte o opinie… contrar convingerilor sale.; (2) Libertatea conștiinței este garantată;

Art.30(1) Libertatea de exprimare a gândurilor, a opiniilor sau a credinţelor… sunt inviolabile;

Art.36 – Dreptul la vot;

Art.37 – Dreptul de a fi ales

Art.54(1) - Fidelitatea față de țara este sacră,

Art.55(1) - Cetățenii au dreptul și obligația să apere România,

**coroborat cu dispozițiile**

-Legii Siguranței naționale nr.51/1991 “Art. 2 (1)Securitatea naţională se realizează prin cunoaşterea, prevenirea şi înlăturarea ameninţărilor interne sau externe ce pot aduce atingere valorilor prevăzute în art. 1.

(2)Cetăţenii români, ca expresie a fidelităţii lor faţă de ţară, au îndatorirea morală de a contribui la realizarea securităţii naţionale.

Art. 3 Constituie ameninţări la adresa securităţii naţionale a României următoarele:

a)planurile şi acţiunile care vizează suprimarea sau ştirbirea suveranităţii, unităţii, independenţei sau indivizibilităţii statului român;

b)acţiunile care au ca scop, direct sau indirect, provocarea de război contra ţării sau de război civil, înlesnirea ocupaţiei militare străine, aservirea faţă de o putere străină ori ajutarea unei puteri sau organizaţii străine de a săvârşi oricare din aceste fapte;

c)trădarea prin ajutarea inamicului;.....”,

**coroborat și cu** Legea 370/2004 pentru alegerea Preşedintelui României – republicată și cu Legea 208/2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente cu modificările și completările ulterioare, actualizată la data de 08 octombrie 2024, Ordonanța de urgență a Guvernului nr. 98/2024 privind unele măsuri pentru organizarea și desfășurarea alegerilor pentru Președintele României din anul 2024 și a alegerilor pentru Senat și Camera Deputaților din anul 2024, Hotărârea Guvernului nr. 1.063/2024 privind stabilirea măsurilor pentru buna organizare și desfășurare a alegerilor pentru Președintele României din anul 2024,

**coroborat și cu dispozițiile** Codului Penal, Art.297-Abuzul în serviciu;

Art.385(1)-Împiedicarea exercitării drepturilor electorale;

Art.394 -Trădarea;

Art.397 - Acțiuni împotriva ordinii constituționale,

**vă NOTIFICĂM următoarele:**

1.**Aveți obligația să respectați voința supremă și suverană a românilor de aici și din diaspora**, manifestată prin cele aproape nouă milioane de voturi exprimate în primul tur de scrutin al alegerilor prezidențiale din data de 24 noiembrie 2024, care s-a desfășurat în condiții de legalitate. Atât voturile noastre, cât și candidații clasați pentru turul al doilea al alegerilor prezidențiale, au fost validați de instituția dumneavoastră.

Tertipurile dolosive folosite ulterior cu scopul invalidării turului întâi al alegerilor prezidențiale tind să conducă la uzurparea și distrugerea siguranței naționale și individuale a poporului român.

Vă notificăm să vă opriți acum și să respectați voința cetățenilor români din țară și din diaspora, care și-au exprimat liber și neviciat opțiunea electorală. În caz contrar veți intra sub incidența legii penale, pentru fapte săvârșite în formă agravantă și continuată, mai ales că ați dispus ilegal oprirea votului pentru turul al doilea al alegerilor prezidențiale, în timp ce acesta deja era în desfășurare legitimă, în diaspora.

2.**Să anulați imediat Decizia Biroului Electoral Central din data de 06.12.2024** cu privire la "încetarea de îndată a operațiunilor de votare și de pregătire a votării la secțiile de votare" din țară și străinătate, pentru turul doi al alegerilor prezidențiale. Această decizie este ilegală, anticonstituțională și împiedică exercitarea drepturilor electorale, fiind un atac la ordinea constituțională.

3.**Să deschideți de îndată și la program normal toate secțiile de votare din România și din întreaga diasporă românească**, astfel încât procedura electorală să se desfășoare în condiții normale, de constituționalitate, de legalitate, de etică, neutralitate și imparțialitate.

4.**Aveți obligația** legală și morală:

-să fiți fideli României și poporului român;

-să puneți țara și poporul român înainte și mai presus de propriile interese, de interese străine de țară și/sau de directive politice;

-să asigurați respectarea drepturilor, libertăților și intereselor țării și ale poporului român, aplicând fără echivoc dispozițiile imperative ale Constituției României.

**Vă reamintim că Legea fundamentală a țării-Constituția României, suveranitatea și libertatea poporului român nu se negociază, nu se comercializează și nu se contestă, acestea sunt sacre și nu reprezintă favoruri care să fie acordate după bunul plac al unei instituții, a unui grup politic sau al vreunui funcționar public - salariat al poporului român**.

**În concluzie**, vă notificăm să vă faceți datoria și să restabiliți urgent ordinea constituțională și de drept în ceea ce privește procedura electorală, fără a permite nici o intervenție politică internă și/sau externă.

În cazul în care veți ignora această notificare, vom considera atitudinea dumneavoastră un act de rea-credință, precum și o dovadă indubitabilă a faptului că ați avut și aveți intenția de a încălca, în mod flagrant drepturile și libertățile noastre. Astfel veți deveni părtași la uzurparea, distrugerea și trădarea în continuare a poporului român și a României - stat de drept, național, suveran, independent, unitar și indivizibil.

Prezenta notificare este înștiințarea dumneavoastră și punerea în întârziere cu privire la situația de fapt și de drept expusă mai sus, astfel încât să nu puteți spune că nu sunteți în cunoștință de cauză.

Această intervenție este motivată de interesul, preocuparea și implicarea noastră în problemele ce vizează drepturile și libertățile fundamentale ale omului, securitatea națională, siguranța socială, monitorizarea activităţii autorităţilor publice pentru respectarea ordinii constituționale, a valorilor și a principiilor statului de drept.

Vă notificăm, să ne confirmați de îndată, în scris, la datele de contact menționate în preambul, numărul de înregistrare acordat acestui document.

Asociația JURIŞTILOR PENTRU APĂRAREA DREPTURILOR ŞI LIBERTĂȚILOR

prin Președinte - Avocat Marina-Ioana Alexandru

Asociația ALIANȚA PĂRINȚILOR

prin Secretar General - Avocat Marina-Ioana Alexandru